Miguel Mancera Aguayo

Miguel Mancera Aguayo (født 18. desember 1932 i Mexico by) er en meksikansk økonom og politiker. Han ledet Banco de México fra 1982 til 1998 og fikk rollen som den første sentralbanksjefen fra 1994.

Mancera er utdannet fra ITAM og har siden oppnådd mastergrad ved Universitetet i Yale.

Han arbeidet tidlig i sin karriere hos Banco de Comercio (i dag BBVA Bancomer) og han begynte å arbeide for Banco de México i 1957. Under Miguel de la Madrid sin regjering ble Mancera utnevnt til å lede sentralbanken. Dette gjorde han i en turbulent tid med økonomisk krise, pengereformer, devaluering og innføringen av Nuevo Peso i 1992.

 Referanser 

 Eksterne lenker 
 Biografi

Kategori:Meksikanske økonomer
Kategori:Meksikanske politikere
Kategori:Personer fra Mexico by
Kategori:Sentralbanksjefer
Kategori:Fødsler i 1932